LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 275**

**2022. gada 10. marts**

 Atklāta sēde, sākas plkst. 10.45, beidzas plkst. 10.55

Videokonferences formātā

Sēdē piedalās:

**komisijas deputāti**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

* Iekšlietu ministrijas Valsts Sekretārs **Dimitrijs Trofimovs;**
* Iekšlietu ministrijas valsts sekretāra vietnieks Juridiskā departamenta direktors **Vilnis Vītoliņš;**
* Tieslietu ministrijas parlamentārā sekretāre **Ilona Kronberga;**
* Tieslietu ministrijas Valststiesību departamenta direktore **Sanita Armagana;**
* Finanšu ministrijas Tiešo nodokļu departamenta Uzņēmumu nodokļu un starptautisko nodokļu jautājumu nodaļas vadītājs **Andis Kokenbergs**;
* Finanšu ministrijas Tiešo nodokļu departamenta direktores vietnieks **Andrejs Birums;**
* Finanšu ministrijas Tiešo nodokļu departamenta Uzņēmumu nodokļu un starptautisko nodokļu jautājumu nodaļas vecākā eksperte **Sandra Mačivka;**
* Veselības ministrijas Farmācijas departamenta direktore **Inese Kaupere;**
* Labklājības ministrijas Parlamentārā sekretāre **Evita Zālīte-Grosa**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš;**
* Ekonomikas ministrijas administrācijas vadītāja **Dace Gaile;**
* Satiksmes ministrijas valsts sekretāre **Ilonda Stepanavo;**
* Latvijas darba devēju konfederācijas jurists, darba tiesību eksperts **Jānis Pumpiņš;**
* Latvijas Tirdzniecības un rūpniecības kamera pārstāvis **Jānis Lielpēteris;**
* Latvijas Pašvaldību savienības padomnieks **Aino Salmiņš.**

**citas personas:**

Saeimas Juridiskā biroja vecākā juridiskā padomniece Lilita Vilsone,

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate.**

**Sēdi vada:** komisijassekretārs J. Rancāns

**Sēdi protokolē:** konsultanteB. Veiskate

**Sēdes veids:** atklāta

Darba kārtība:

1. Grozījumi Ukrainas civiliedzīvotāju atbalsta likumā (1381/Lp13) 1. lasījums.
2. Dažādi.

**J. Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību.

1. Grozījumi Ukrainas civiliedzīvotāju atbalsta likumā (1381/Lp13) 1. lasījums.

**J. Rancāns** dod vārdu likumprojekta autoriem – Iekšlietu ministrijai.

**M. Šteins** iepazīstina, ka šī ir jauna palīdzības pakotne, lai palīdzētu Ukrainas civiliedzīvotājiem. Iepazīstina, ka personas, kuras ir ieguvušas farmaceitisko izglītību, būs iespēja strādāt un sniegt savas zināšanas Latvijas farmaceitiskās darbības uzņēmumu atbalstam. Tiek precizētas bērnu tiesības apgūt pirmskolas izglītību no pusotra gada vecumam līdz pamatizglītības ieguves uzsākšanai. Paredz pašvaldību sociālajiem dienestiem sniegt atbalstu Ukrainas civiliedzīvotājiem nekavējoties, ja tas ir nepieciešams. Šī atbalsta pakotne paredz arī vairākus labojumus saistībā ar nodarbinātību, lai paātrinātu darbā pieņemšanas procesu. Likumprojekts paredz maksimāli efektīvu un procesuāli ātru bez vecāku gādības palikušo bērnu pārstāvību un aprūpi drošā vidē Latvijā, bērniem, kas ieradušies Latvijā bez vecāku pavadības (turpmāk - nepavadīts bērns), tiek paredzēts ieviest jaunu ārpusģimenes aprūpes institūtu - ārkārtas aizbildnību, kas ir attiecināma tikai un vienīgi uz personām, kas ieceļo Latvijā no Ukrainas kara zonas. Nodrošināt atbalstu tiem Ukrainas civiliedzīvotājiem, kuri bēgot no Krievijas Federācijas izraisītā bruņotā konflikta, ieved Latvijas Republikā dzīvniekus, lai nodrošinātu dzīvnieku veselības prasību izpildi un reģistrāciju. Grozījumi arī paredz noteikt Ukrainas civiliedzīvotājiem tiesības bez maksas izmantot sabiedrisko transportlīdzekli. Uzsver, kad arī ir stiprināts ziedojumu regulējums, kā arī citi būtiski papildinājumi, lūdz atzīt likumprojektu par steidzamu.

**J. Rancāns** dod vārdu ministrijām par konceptuālu atbalstu.

**S. Armagana** Tieslietu ministrija atbalsta likumprojektu, iebildumu nav.

**A. Zakatistovs** Finanšu ministrijai iebildumu nav.

**I. Kaupere** Veselības ministrijai iebildumu nav.

**E. Zālīte-Grosa** Labklājības ministrijai nav iebildumi, piebilst, ka būs priekšlikumi.

**R. Kārkliņš** Izglītības un zinātnes ministrijai papildus komentāri nav, lūdz atbalstīt.

**D. Gaile** Ekonomikas ministrijai iebildumu nav, būs priekšlikums.

**I. Stepanavo** Satiksmes ministrijai iebildumu nav, būs priekšlikums.

**L. Vilsone** Juridiskais birojs konceptuāli neiebilst, taču, ja komisija virza likumprojektu kā steidzamu, Juridiskajam birojam būs priekšlikumi.

**J. Dombrava** neredz iemeslu, kāpēc tiek saglabātas personas, kuras Ukrainā ir saņēmušas patstāvīgās uzturēšanās atļaujas, mītnes valstis šīm personām ir.

**M. Šteins** uzsver, ka kara apstākļos neviens netiek šķirots nedz pēc nacionalitātes, nedz pilsonības, kā arī šis nāk no Eiropas Padomes pieņemtajiem lēmumiem.

**J. Rancāns** aicina balsot par steidzamību.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Deputāti* ***atbalsta*** *likumprojekta steidzamību.*

**J. Rancāns** aicina deputātus konceptuāli atbalstīt likumprojektu un atbalstīt tā virzību pirmajam lasījumam Saeimā.

*Balsojums:*

*J. Rancāns – par, E. Šnore – par, A. Bašķis - par, R.Bergmanis – par, I.Klementjevs – par, A.Latkovskis – par, M.Možvillo – par, M. Šteins – par, A.Zakatistovs – par.*

*Deputāti* ***konceptuāli******atbalsta*** *likumprojektu pirmajā lasījumā.*

**J. Rancāns** aicina noteikt **priekšlikumu iesniegšanas termiņu** šim likumprojektam – **15 minūtes.**

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Ukrainas civiliedzīvotāju atbalsta likumā” (1381/Lp13)unvirzīt izskatīšanai Saeimas sēdē pirmajā lasījumā;

- atbalstīt likumprojekta steidzamību;

- lūgt noteikt priekšlikumu iesniegšanas termiņu otrajam lasījumam –15 minūtes;

- noteikt par referentu M. Šteins.

J. Rancāns pasakās par dalību sēdē, slēdz sēdi.

Sēde pabeigta plkst. 10.55.

Komisijas priekšsēdētājs (paraksts\*) J.Rancāns

 Komisijas sekretārs (paraksts\*) E.Šnore